งานยุ่ง
ตอนนี้ &#8220;ดร.อู๊ด&#8221; อนุชิต อนุชิตานุกูล รองกรรมการผู้จัดการใหญ่ ประธานสายพัฒนาระบบงาน ช่องทางขายและผลิตภัณฑ์ธนาคารเกียรตินาคิน งานยุ่งเหมือนยุงตีกัน
9 ก.พ. 2559

ตอนนี้ “ดร.อู๊ด” อนุชิต อนุชิตานุกูล รองกรรมการผู้จัดการใหญ่ ประธานสายพัฒนาระบบงาน ช่องทางขายและผลิตภัณฑ์ธนาคารเกียรตินาคิน งานยุ่งเหมือนยุงตีกัน
งานของแบงก์เรียบร้อยดี ไม่มีวี่แววว่าจะยุ่ง จะเหนื่อยยากลำบากกายอะไร มาทำงานเช้า 5 โมงเย็นก็เลิกงาน แต่ไอ้ที่ยุ่งและทำให้เหนื่อยนี่คืองานหลวง ที่ได้เข้าไปช่วยให้คำปรึกษาแนะนำการจัดทำระบบเนชั่นแนลอี-เพย์เมนต์กับกระทรวงการคลัง
กว่าหน่วยงานรัฐจะเรียกประชุมก็ปาเข้าไปทุ่มสองทุ่ม กว่าจะเสร็จงานได้กลับบ้านก็ดึกดื่น แต่ ดร.อู๊ด ก็ยังเฟรช ไม่มีวี่แววว่าจะมีริ้วรอยเหี่ยวย่นแต่อย่างใด
ดร.อู๊ดหัวเราก๊ากๆ หยอกว่า สงสัยผมจะเริ่มแก่เลยนอนน้อย ทำให้ไม่เหนื่อย
ส่วนหน่วยงานที่สร้างความประทับใจให้มากที่สุดเห็นจะเป็นหน่วยงานทหาร ยังไม่ทันบรรยายคนฟังก็บอกว่าผมไม่ชอบคนจากภาคเอกชน ทำให้ ดร.อู๊ด สะดุ้ง แต่พอได้คุยกันบรรยากาศก็เปลี่ยนไป กลายเป็นชื่นมื่นกันทุกคน